ดิฉันเป็นคนอ้วนค่ะ จำเป็นสาเหตุที่ทำให้ประจำเดือนไม่มา เคยตรวจภายในเมื่อต้นปีค่ะ ไม่มีอะไรผิดปกติ บอกเป็นเพราะอ้วน เรื่องมีอยู่ว่า เมื่อนปลายเดือนที่แล้ว ประมาณวันที่ 26 ตุลา ดิฉันมีตกขาวสีน้ำตาลแล้วมีเลือดสีน้ำตาลออกจากช่องคลอด ไม่เยอะนะคะ เป็นอยู่ 3 วัน จากนั้นก็หาย แล้วพอมาถึงวันนี้มีเมือกสีน้ำตาลออกมาค่ะ มีกลิ่นก็ต่อเมื่อไกล้จมูกค่ะ ไม่ทราบว่าดป็นเพราะอะไรคะ
สวัสดีค่ะ ตกขาวสีน้ำตาลออกจากช่องคลอดอาจหมายถึงเลือดออกทางช่องคลอดที่ผิดปกติ อาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การมีน้ำหนักตัวมากหรือน้อยผิดปกติ อาจเป็นสาเหตุที่ทำให้เลือดออกผิดปกติทางช่องคลอดได้เช่นกัน แต่พบไม่บ่อยค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์